Diari Oficial de la Generalitat Valenciana


Sumari del DOGV 6855, del 05-09-2012 (2012/8240)

RESOLUCIÓ de 27 d'agost de 2012, de la Conselleria d'Educació, Formació i Ocupació, per la qual se suprimixen les seus de CEFIRE de les localitats d'Alcoi, Alzira, Benidorm, Elx, Gandia, Godella, Ontinyent i Sagunt.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6855

Data del DOGV
:   05-09-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/8240


Data del document
:   27-08-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 27 d'agost de 2012, de la Conselleria d'Educació, Formació i Ocupació, per la qual se suprimixen les seus de CEFIRE de les localitats d'Alcoi, Alzira, Benidorm, Elx, Gandia, Godella, Ontinyent i Sagunt. [2012/8240]  
El Decret 231/1997, de 2 de setembre, del Govern Valencià, definix l'estructura de la xarxa de Centres de Formació, Innovació i Recursos Educatius de la Comunitat Valenciana, així com els seus objectius i funcions.  
A fi d'adaptar-se als canvis del sistema educatiu i de la realitat social, l'estructura de la xarxa de Centres de Formació, Innovació i Recursos Educatius de la Comunitat Valenciana definida en el Decret 231/1997 ha de redimensionar-se per a ser capaç de donar una resposta racionalitzada, uniforme i sobretot flexible per a permetre als centres educatius no universitaris adoptar un paper més important i actiu dins de la planificació de la formació i de la innovació educativa.  
  
Per tot això i en virtut de les competències que m'atribuïx el Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, vista la proposta de la directora general d'Innovació, Ordenació i Qualitat Educativa de data 27 d'agost de 2012, resolc:  
  
  
Primer. Objecte  
La present resolució té com a objecte definir les seus a suprimir i la distribució dels recursos i expedients existents entre la resta de les seus que romanen en la xarxa de centres de formació, innovació i recursos.  
  
  
Segon. Seus a suprimir  
Se suprimixen els CEFIRE amb seus als municipis d'Alcoi, Benidorm, Elx, Gandia, Godella, Ontinyent, Sagunt i Alzira, així com la totalitat de les extensions associades.  
  
Tercer. Distribució de recursos i expedients  
1. Els recursos educatius disponibles en les seus a suprimir es distribuiran entre les seus de CEFIRE amb continuïtat i entre els centres educatius limítrofs, segons criteris de necessitat així com d'eficiència en el trasllat.  
2. Els expedients localitzats físicament en les seus a suprimir s'emplaçaran a les seus amb continuïtat basant-se en la taula següent:  
  
  
  
  
Quart. Producció d'efectes  
La present resolució produirà efectes l'endemà de la seua publicació en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant d'esta conselleria en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
  
València, 27 d'agost de 2012.- La consellera d'Educació, Formació i Ocupació: María José Catalá Verdet.